ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Για ένα ιδιόρρυθμο σύμφυρμα πλασμάτων…
μην ψάχνετε μακριά.
Υπάρχουν τα μαρσιποφόρα.
Αυτά τα απροσάρμοστα θηλαστικά με τον μάρσιπο.
Μπορεί να φαίνονται λίγο αλλόκοτα…
αλλά μην τα υποτιμάτε.
Με απροσδόκητες υπερδυνάμεις κι εκπληκτική προσαρμοστικότητα…
έχουν κατακτήσει μια ήπειρο.
ΜΑΡΣΙΠΟΦΟΡΑ
Τα εμβληματικά μαρσιποφόρα ζουν σε κοιλάδες με μεγάλο υψόμετρο.
ΑΥΣΤΡΑΛΙΑΝΕΣ ΑΛΠΕΙΣ ΒΙΚΤΟΡΙΑ
Το ανατολικό γκρίζο καγκουρό.
Σήμερα, καλωσορίζουμε ένα νέο καγκουρό στον κόσμο.
Όλα τα μωρά καγκουρό ξεκινούν με τον ίδιο τρόπο.
Κάτι λίγο μεγαλύτερο από έμβρυο.
Τυφλό, με πίσω άκρα που μετά βίας διακρίνονται,
πρέπει να αποκτήσει ένα τοίχος τριχώματος έξι φορές το ύψος του.
Ο στόχος του;
Ο μάρσιπος της μαμάς.
Ο μάρσιπος κρατάει το μικρούλι ζεστό,
ταϊσμένο,
και ασφαλές.
Μέχρι να είναι έτοιμο να βγει.
Έξι μήνες μετά.
Το ανατολικό γκρίζο μικρό καγκουρό ρίχνει την πρώτη του ματιά στον κόσμο.
Για να μάθει ότι ανήκει σε μια ομάδα.
Γνωστή ως κοπάδι.
Η μαμά και μερικές θηλυκές
φυλάσσονται ζηλόφθονα από το αφεντικό.
Αυτός είναι ο μπαμπάς του.
Ο μικρός σε λίγο θα ανακαλύψει το μυστικό της επιτυχίας του πατέρα του.
Πολλή μυϊκή δύναμη,
πολλά τεντώματα.
Έφτασε ένας διεκδικητής.
Θα αμφισβητήσει τα δικαιώματα ζευγαρώματος του μπαμπά.
Είναι επίδειξη δύναμης…
ούρων…
και πέφτει και λίγο ξύσιμο.
Η γλώσσα του σώματος λέει "Σε πάω μια κόντρα.
Αλλά δεν νομίζω να θες.
Μπα, όχι".
Φαίνεται ότι πέτυχε το κόλπο.
Μέχρι την επόμενη φορά.
Μια μέρα, ο μικρός θα δοκιμάσει
να γίνει βασιλιάς καγκουρό.
Αν τα καταφέρει μέχρι εκεί.
Σε αυτήν την κοιλάδα ζει και μια αγέλη ντίνγκο.
Η ειδικότητά τους είναι να πιάνουν καγκουρό.
Με 40 χλμ. την ώρα, τα ντίνγκο είναι πολύ γρήγορα.
Αλλά τα καγκουρό πάνε με 65!
Η αγέλη ψάχνει γι' αυτά που βραδυπορούν.
Αυτήν τη φορά είναι άτυχα.
Προς το παρόν, ο μικρός μπορεί να χαλαρώσει
στην ασφάλεια του μάρσιπου.
Είναι μια απλή πτυχή δέρματος,
αλλά έχει δώσει πλεονέκτημα στα μαρσιποφόρα
εδώ και εκατομμύρια χρόνια.
Τα μαρσιποφόρα πρωτοεμφανίστηκαν μαζί με τους δεινόσαυρους,
σε μια αρχαία υπερήπειρο.
Σήμερα, στα περισσότερα μέρη, τα έχουν ξεπεράσει τα πλακουντοφόρα.
Αλλά αρκετά οπόσουμ ζουν ακόμη στην αμερικανική ήπειρο.
Ανάμεσά τους το κολοκόλο,
το τελευταίο μέλος της οικογένειας που επιβιώνει
και δημιούργησε τα τρία τέταρτα των σημερινών μαρσιποφόρων.
Πιστεύεται ότι όταν διασπάστηκε η υπερήπειρος,
ένας κοντινός συγγενής αυτού του ζωντανού απολιθώματος ξέμεινε.
Απομονώθηκε στη σημερινή Αυστραλία,
με ελάχιστο ανταγωνισμό από άλλα θηλαστικά.
Οι απόγονοι αυτού του πρωτοπόρου οπόσουμ εξαπλώθηκαν σε μια γη της ευκαιρίας.
ΚΟΚΚΙΝΟ ΚΑΓΚΟΥΡΟ
Με τον καιρό, προέκυψαν 200 διαφορετικά είδη…
ΓΚΡΙΖΟ ΚΑΓΚΟΥΡΟ
ΜΑΣΚΙ ΡΑΤ-ΚΑΝΓΚΟΥΡΟΥ
το καθένα με φανταστικό όνομα…
ΠΟΤΟΡΟΥ
ΓΟΥΟΜΠΑΤ
καθένα με έναν μοναδικό τρόπο ζωής.
ΠΕΤΡΟΓΑΛΗ
ΚΟΥΟΚΑ
Τα περισσότερα είναι νυκτόβια…
ΤΑΪΓΚΕΡ ΚΟΥΟΛ
ΣΜΙΝΘΟΨΙΣ
εντομοφάγα
ή φυτοφάγα.
ΚΟΑΛΑ
Όμως μερικά έγιναν μεγαλύτερα,
αγριότερα
και εξελίχθηκαν σε σαρκοφάγα.
Κινηματογραφήθηκε το 1936.
Ο θυλακίνος, επίσης γνωστός ως τίγρης της Τασμανίας,
ήταν κάποτε ο κορυφαίος θηρευτής της Αυστραλίας.
Αυτή είναι η τελευταία φορά που καταγράφηκε
πριν εξαφανιστεί εξαιτίας των αποίκων και των επικηρύξεων για τη θανάτωσή του.
Σήμερα, επιζούν λίγα σαρκοφάγα μαρσιποφόρα.
Το μεγαλύτερο παραμονεύει σε μια από τις πιο άγριες γωνιές της ηπείρου.
Ένα θρυλικό θηρίο…
με τρομακτική φήμη.
Ο διάβολος της Τασμανίας.
ΟΡΟΣ ΚΡΑΝΤΛ ΤΑΣΜΑΝΙΑ
Ένα νεαρό διαβολάκι μπορεί να το παίζει σκληρό…
αλλά μάλλον είναι περισσότερο αγχωμένο παρά επιθετικό.
Όπως όλοι οι διάβολοι, προτιμάει το σκοτάδι.
Είναι μόλις οκτώ μηνών, μόλις αποχωρίστηκε τη μαμά του
και δεν έχει φάει πολύ έκτοτε.
Αν δεν αλλάξουν τα πράγματα γρήγορα, μάλλον δεν θα καταφέρει να ενηλικιωθεί.
Το μεγαλύτερό του πρόβλημα;
Οι άλλοι διάβολοι.
Το διαβολάκι δεν μπορεί να τα βάλει με τα μεγάλα.
Δύο ενήλικα ξεκοκαλίζουν ένα κουφάρι.
Αλλά θα μπορούσε να ξεκλέψει μια μπουκίτσα…
ενώ αυτά τσακώνονται.
Καλύτερα να φάει γρήγορα…
πριν γυρίσουν οι μπελάδες.
Μπορεί να ελπίζει μόνο στα αποφάγια.
Αν σκεφτούμε ότι ένας διάβολος μπορεί να καταβροχθίσει
σχεδόν το μισό του βάρος στην καθισιά του,
θα περιμένει για πολύ.
Με την αυγή η υπομονή του ανταμείβεται.
Κατά κάποιον τρόπο.
Μόνο το δέρμα και τα κόκαλα έμειναν,
αλλά ο μικρός δεν μπορεί να είναι επιλεκτικός.
Μερικές φορές οι διάβολοι κυνηγούν,
αλλά είναι και πτωματοφάγοι.
Η ικανότητα να τρώνε οτιδήποτε, βοήθησε τα μαρσιποφόρα να κατακτήσουν μια ήπειρο.
ΝΗΣΟΣ ΚΑΓΚΟΥΡΟ ΝΟΤΙΑ ΑΥΣΤΡΑΛΙΑ
Οι ευκάλυπτοι αποτελούν τα τρία τέταρτα του γηγενούς δάσους της Αυστραλίας.
Τα φύλλα τους είναι τόσο τοξικά,
που δεν είναι βρώσιμα για σχεδόν κανένα πλάσμα.
Όμως ένα διάσημο μαρσιποφόρο βρήκε τρόπο να εκμεταλλευτεί
αυτήν την άφθονη πρώτη ύλη.
Αυτή η μαμά κοάλα μπορεί να φαίνεται νυσταγμένη,
αλλά τρώει για δύο.
Και το σώμα της κάνει υπερωρίες.
Η κοιλιά της περιέχει ένα μοναδικό κοκτέιλ μικροβίων
που εξουδετερώνει τα δηλητήρια που θα έριχναν εμάς σε κώμα.
Αλλά τα κοάλα δεν γεννιούνται με τόσο δυνατή πέψη.
Πρέπει να αποκτηθεί.
Έτσι, το μωρό παίρνει ένα μείγμα γάλακτος και χυλού.
Λασπερά περιττώματα που του δίνουν τα βακτήρια που χρειάζεται.
Ακόμα και μετά την εξουδετέρωση των τοξινών,
χρειάζεται σχεδόν όλη η ενέργεια του κοάλα
για να διασπάσει τα χαμηλής διατροφικής αξίας φύλλα.
Γι' αυτό στο 90% της ζωής τους κοιμούνται.
Δεν έχουν όλα τα μαρσιποφόρα τόσο χαλαρή ζωή.
ΑΘΕΡΤΟΝ ΤΕΪΜΠΛΑΝΤΣ ΚΟΥΙΝΣΛΑΝΤ
Γνωρίστε τον άλτη BASE της φύσης.
Τον σακχαροπέταυρο.
Αυτό το οπόσουμ μεγέθους παλάμης
μπορεί να πηδήξει μισό γήπεδο ποδοσφαίρου με ένα άλμα.
Ο έντονος ρυθμός της ζωής του τροφοδοτείται από ζαχαρώδη χυμό.
Αλλά έχει πολύ μικρά δόντια για να κόψει τον φλοιό.
Ώρα για επίσκεψη στα μεγαλύτερα ξαδέλφια του.
Τους πέταυρους.
Τα δυνατότερα σαγόνια τους μπορούν γρήγορα να κόψουν τα σκληρότερα δέντρα.
Κι όταν φύγουν οι πέταυροι,
ο μικρούλης δοκιμάζει την τύχη του.
Οι πέταυροι είναι κοινωνικά ζώα.
Όλο και περισσότεροι έρχονται για φαΐ.
Δύσκολα αγνοείς τόσους απρόσκλητους επισκέπτες.
Οι πέταυροι εκνευρίστηκαν.
Ή τσακώνεσαι
ή την κάνεις.
Εύκολη επιλογή για έναν σακχαροπέταυρο.
Πίσω στις Αυστραλιανές Άλπεις, το μωρό καγκουρό μεγάλωσε.
Εννέα μηνών και βρίσκεται καθοδόν για την ενηλικίωση.
Σχεδόν.
Για τους επόμενους μήνες θα συνεχίσει να μπαινοβγαίνει στον μάρσιπο.
Ακολουθώντας τα βήματα του πατέρα του,
δουλεύει την εικόνα του ως σκληρός άντρας.
Και παίζει μποξ με τη μαμά του.
Ευτυχώς που είναι ανθεκτική.
Θα τα ανέχεται αυτά μέχρι ο μικρός να γίνει ενάμιση έτους.
Μετά θα είναι μόνος του,
προσπαθώντας να φτάσει στην κορυφή.
Γιατί μόνο ο αρχηγός μπορεί να ζευγαρώσει…
και τώρα, αυτός είναι ο μπαμπάς.
Επέστρεψε ο ανταγωνιστής.
Ήρθε η ώρα της τελικής αναμέτρησης.
Οι καβγάδες είναι θηριώδεις.
Μερικές φορές μοιραίοι.
Μετά την ήττα του αντιπάλου,
ο μπαμπάς διεκδικεί την ανταμοιβή του.
Λίγο φλερτ.
Τα χάδια του…
και το μύρισμα
είναι καλοδεχούμενα.
Μάλλον ο μικρός θα αποκτήσει αδελφάκι.
Αλλά όταν έρθει,
αυτός θα χάσει την ασφάλεια του μάρσιπου της μαμάς.
Μετά θα στηρίζεται στη δική του ταχύτητα.
Η πρόκληση της επιβίωσης στην αχανή έρημο της Αυστραλίας
έχει διαμορφώσει το ταχύτερο μαρσιποφόρο.
Το κόκκινο καγκουρό.
FOWLERS GAP ΝΕΑ ΝΟΤΙΑ ΟΥΑΛΙΑ
Το όνομα προήλθε από το χαρακτηριστικό τρίχωμα των αρσενικών.
Το κόκκινο καγκουρό είναι το μεγαλύτερο μαρσιποφόρο στον κόσμο.
Η τροφή εδώ είναι λίγη και δυσεύρετη
και το νερό ακόμα πιο σπάνιο,
γι' αυτό τα κόκκινα καγκουρό πρέπει να κινούνται για να επιζήσουν.
Όλη τη ζωή τους κυνηγούν τη βροχή.
Το άλμα τους μπορεί να είναι οκτώ μέτρα.
Οι τένοντες στα πίσω πόδια είναι σαν γιγαντιαία ελατήρια,
ανακυκλώνοντας έως και το 70% της ενέργειας σε κάθε άλμα.
Η ρυθμική αναπήδηση τροφοδοτεί τους πνεύμονες με οξυγόνο…
επιτρέποντάς τους να τρέχουν με 50 χλμ. την ώρα.
Γρήγορα και αποτελεσματικά
τα κόκκινα καγκουρό αποδημούν σε μεγάλες αποστάσεις.
Όταν τελικά φτάνουν σε πράσινα βοσκοτόπια…
παίρνουν σχεδόν όλο το νερό που χρειάζονται από τα φυτά που τρώνε…
κι αντέχουν βδομάδες χωρίς να πιουν σταγόνα.
Με απίστευτη εξειδίκευση,
τα κόκκινα καγκουρό ευημερούν στις άνυδρες περιοχές της Αυστραλίας.
Όμως τα περισσότερα μαρσιποφόρα χρειάζονται μόνιμο νερό.
Τα ευκίνητα γουάλαμπι είναι μικρότερα ξαδέλφια των κόκκινων καγκουρό.
Βόσκουν στους βάλτους και τα ρυάκια της Βόρειας Αυστραλίας…
και πρέπει να κατεβαίνουν τακτικά για νερό.
Οι κροκόδειλοι της θάλασσας κυνηγούν τους διψασμένους.
HEDLOW CREEK ΚΟΥΙΝΣΛΑΝΤ
Ένας αρχαίος εχθρός που στοιχειώνει αυτά τα νερά από την εποχή των δεινοσαύρων.
Συλλογική επαγρύπνηση και γρήγορες αντιδράσεις…
συχνά σημαίνουν ότι τα γουάλαμπι τη γλιτώνουν.
Χρειάστηκαν εκατομμύρια χρόνια για να προσαρμοστούν σε αυτόν τον κίνδυνο.
Όμως τώρα τα μαρσιποφόρα αντιμετωπίζουν νέες απειλές
κι αγωνίζονται να αντεπεξέλθουν.
Πριν 200, οι άνθρωποι έφεραν νέους θηρευτές στην Αυστραλία.
Οι αδέσποτες γάτες σκοτώνουν σχεδόν 1,5 δις γηγενή ζώα τον χρόνο.
Κι έχουν παίξει μεγάλο ρόλο στην εξαφάνιση 22 ειδών μαρσιποφόρων.
Το μεγαλύτερο μπίλμπι κινδυνεύει να εξαφανιστεί.
Οι οξύτατες αισθήσεις τους βοηθούν αυτά τα δειλά ζώα να κυκλοφορούν τη νύχτα.
Η επιμήκης μύτη τούς επιτρέπει να μυρίζουν σπόρους και φρούτα στο σκοτάδι.
Και τα τεράστια αυτιά βοηθούν στην ανίχνευση του κινδύνου.
Αλλά δεν είναι τόσο ευκίνητα ώστε να ξεφύγουν από τη γάτα.
Τα μεγαλύτερα μπίλμπι εξαφανίστηκαν κατά 80% από το πεδίο τους.
Μερικές άγριες περιοχές προστατεύονται από φράχτες που κρατούν μακριά τις γάτες.
Και εδώ,
τα μπίλμπι αυξάνονται.
Αλλά η μεγαλύτερη απειλή για τα μαρσιποφόρα
είναι δυσκολότερο να ελεγχθεί.
Τα τελευταία χρόνια,
οι πυρκαγιές στα δάση της Αυστραλίας είναι πιο καταστροφικές από ποτέ.
Η κλιματική αλλαγή σημαίνει
ότι οι περιστασιακές φωτιές έχουν γίνει τακτικές λαίλαπες φωτιάς.
Σχεδόν κάθε χρόνο, χιλιάδες κοάλα και άλλα μαρσιποφόρα πεθαίνουν.
Στον απόηχο,
φαίνεται ότι τίποτα δεν κατάφερε να επιβιώσει.
Όμως οι ευκάλυπτοι προστατεύονται από χοντρό φλοιό.
Λίγες εβδομάδες μετά τη φωτιά ξαναζωντανεύουν.
Και γρήγορα, σε όλη την Αυστραλία,
οι επιζήσαντες ανακάμπτουν.
Όταν έρθει η εποχή αναπαραγωγής των κοάλα, τα συνήθως νυσταλέα ζώα δεν κρατιούνται.
Το μουγκρητό ενός αρσενικού ακούγεται πολύ μακριά…
αναφέροντας τη θέση του…
και δείχνοντας το μέγεθός του.
Είναι πρόσκληση για τα θηλυκά.
Μια ανταπόκριση.
Αλλά όχι αυτή που ήθελε.
Οι καβγάδες ανάμεσα στα αρσενικά σπανίζουν…
και γρήγορα γίνονται πολύ σοβαροί.
Ο αντίζηλος εκδιώχτηκε.
Πίσω στην ανεύρεση θηλυκιάς.
Επιτέλους, το ερωτικό του τραγούδι εισακούγεται.
Αυτή δεν βιάζεται να δεσμευτεί.
Αλλά όταν πρόκειται για τεκνοποίηση,
τα κοάλα δεν χρονοτριβούν.
Θα γεννήσει σε 35 μέρες.
Υπό τον όρο ότι αυτός θα τα καταφέρει.
Η γρήγορη αναπαραγωγή βοήθησε τα μαρσιποφόρα
να εκμεταλλευτούν κάθε γωνιά της ηπείρου, όσο μακριά κι αν είναι.
ΤΡΟΠΙΚΟ ΔΑΣΟΣ WOOROONOORAN ΒΟΡΕΙΟ ΚΟΥΙΝΣΛΑΝΤ
Αυτά είναι από τα ψηλότερα δέντρα της Αυστραλίας.
Τώρα μπορεί να αναρωτηθείτε τι κάνει εδώ ένα μικρό καγκουρό.
Αλλά είναι καγκουρό των δένδρων.
Οι πρόγονοί του εξελίχθηκαν στις πεδιάδες,
αλλά πριν έξι εκατομμύρια χρόνια, ένα τολμηρό καγκουρό ανέβηκε στα δέντρα.
Αργά και όχι πολύ σταθερά,
οι απόγονοί του κάνουν τις φυλλωσιές σπίτι τους.
Ανέπτυξαν δυνατότερα μπροστινά άκρα,
πιο καμπυλωτά νύχια
και πιο κοντά πίσω πέλματα από τα συνηθισμένα καγκουρό.
Αλλά η εξέλιξη είναι αργή διαδικασία.
Σε σύγκριση με άλλους κατοίκους των δέντρων,
δεν είναι και τα πιο χαριτωμένα.
Και αυτά είναι μόνο τα ενήλικα.
Μετά από επτά μήνες στον μάρσιπο, ήρθε η ώρα ο μικρός να πάει μόνος του.
Χωρίς εμπειρία,
με ελάχιστο εξοπλισμό
και στον έβδομο όροφο.
Η μαμά απλώς θα παρακολουθεί.
Αλλά οι θεοί των καγκουρό προστατεύουν τον μικρούλη.
Όσο κρατάει η τύχη του,
θα περάσει άλλον έναν χρόνο με τη φροντίδα της μαμάς.
Αν κι έρχεται η μέρα που όλα τα μαρσιποφόρα
πρέπει να εγκαταλείψουν την προστασία του μάρσιπου.
Τώρα ο μικρός είναι 15 μηνών και θα κάνει το μεγάλο άλμα.
Περνάει τον καιρό του με καβγάδες.
Ο μάρσιπος της μαμάς καταλήφθηκε
από την αδελφή του.
Είναι έξι μηνών και δεν έχει πατήσει το πόδι της έξω.
Δεν είναι μόνο τα καγκουρό που έχουν γεννήσει στην κοιλάδα.
Η αγέλη των ντίνγκο άφησε τα κουτάβια για να κυνηγήσει.
Οι πρώτοι άποικοι έφεραν τα ντίνγκο στην Αυστραλία πριν 3.500 χρόνια.
Έκτοτε είναι ο χειρότερος εχθρός των γκρίζων καγκουρό.
Άλλα μικρά τρέχουν στην ασφάλεια.
Αλλά ο μικρός δεν έχει πού να πάει.
Αν δεν ακολουθήσει το κοπάδι, την έχει άσχημα.
Τα ντίνγκο κυνηγούν τα καγκουρό,
ψάχνοντας για τα πιο αργά.
Μια φορτωμένη μαμά μένει πίσω.
Οι κυνηγοί πλησιάζουν.
Λιγότερα από τα μισά μικρά καταφέρνουν να ενηλικιωθούν.
Αλλά στην άλλη άκρη της κοιλάδας,
ο μικρός, η μαμά και η αδελφή του επιβίωσαν.
Με πρωτοποριακό πνεύμα,
εκπληκτική προσαρμοστικότητα
και, ας το παραδεχτούμε, μικρό ανταγωνισμό,
τα μαρσιποφόρα της Αυστραλίας στάθηκαν στο ύψος των περιστάσεων
σε αυτόν τον σκληρό τόπο.
Αλλά αυτά τα υπέροχα και εκκεντρικά ζώα
αγωνίζονται να προσαρμοστούν στην απειλή νέων θηρευτών
και το χάος της κλιματικής αλλαγής.
Αλλά υπάρχουν κάποιοι που αγωνίζονται για το μέλλον τους.
Σε όλη την Αυστραλία, άνθρωποι αφιερώνουν τη ζωή τους στη διάσωση…
την απελευθέρωση…
και την προστασία των μαρσιποφόρων που έχουν ανάγκη.
Και κάποια είδη αποδεικνύονται εκπληκτικά ανθεκτικά.
Τα ανατολικά γκρίζα καγκουρό ευημερούν και είναι εκατομμύρια.
Χάρη στη δύναμη του κοπαδιού,
μια πολύ αφοσιωμένη μαμά
και τον εκπληκτικό μάρσιπό της,
ο μικρός ξεκίνησε πολύ καλά.
Τώρα πρέπει να μεγαλώσει.
Και ίσως,
ίσως κάποια μέρα,
να γίνει βασιλιάς καγκουρό.